CELEX: 32020R1737
Language: bg
Date: 2020-07-14 00:00:00
Title: Делегиран регламент (ЕС) 2020/1737 на Комисията от 14 юли 2020 година за изменение на Регламент (ЕО) № 273/2004 на Европейския парламент и на Съвета и Регламент (ЕО) № 111/2005 на Съвета с оглед на добавянето на някои прекурсори на наркотични вещества в описа на включените в списък вещества (текст от значение за ЕИП)

23.11.2020   
               
               
                  BG
               
               
                  Официален вестник на Европейския съюз
               
               
                  L 392/1
               
            
         ДЕЛЕГИРАН РЕГЛАМЕНТ (ЕС) 2020/1737 НА КОМИСИЯТА
         от 14 юли 2020 година
         за изменение на Регламент (ЕО) № 273/2004 на Европейския парламент и на Съвета и Регламент (ЕО) № 111/2005 на Съвета с оглед на добавянето на някои прекурсори на наркотични вещества в описа на включените в списък вещества
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 273/2004 на Европейския парламент и на Съвета от 11 февруари 2004 г. относно прекурсорите на наркотичните вещества (1), и по-специално член 15 от него,
         като взе предвид Регламент (ЕО) № 111/2005 на Съвета от 22 декември 2004 г. за определяне на правила за мониторинг на търговията между Съюза и трети страни в областта на прекурсорите (2), и по-специално член 30а от него,
         като има предвид, че:
         
                     (1)
                  
                  
                     Приложение I към Регламент (ЕО) № 273/2004 и приложението към Регламент (ЕО) № 111/2005 съдържат опис на включените в списък вещества, за които се прилагат редица хармонизирани мерки за контрол и мониторинг, предвидени в тези два регламента.
                  
               
                     (2)
                  
                  
                     С решения 62/10, 62/11 и 62/12 на Комисията за упойващите вещества на ООН, приети на нейната шестдесет и втора сесия на 19 март 2019 г., в Списък I към Конвенцията на Организацията на обединените нации за борба срещу незаконния трафик на упойващи и психотропни вещества от 19 декември 1988 г. (3) (наричана по-долу за краткост „Конвенцията на ООН от 1988 г.“) бяха добавени три вещества: метилов 3-(1,3-бензодиоксол-5-ил)-2-метилоксиран-2-карбоксилат (PMK метилов глицидат), 3-(1,3-бензодиоксол-5-ил)-2-метилоксиран-2-карбоксилна киселина (PMK глицидна киселина) и алфа-Фенилацетоацетамид (APAA). Освен това с решение 63/1 на същата комисия, прието на нейната шестдесет и трета сесия на 4 март 2020 г., в Списък I към Конвенцията на ООН от 1988 г. беше добавено веществото метилов алфа-фенилацетоацетат (MAPA).
                  
               
                     (3)
                  
                  
                     Една от целите на Регламент (ЕО) № 273/2004 и Регламент (ЕО) № 111/2005 е прилагането на член 12 от Конвенцията на ООН от 1988 г. в Съюза. Ето защо веществата PMK метилов глицидат, PMK глицидна киселина, APAA и MAPA следва да бъдат добавени в приложение I към Регламент (ЕО) № 273/2004 и в приложението към Регламент (ЕО) № 111/2005.
                  
               
                     (4)
                  
                  
                     Включените в списък вещества, посочени в приложение I към Регламент (ЕО) № 273/2004 и в приложението към Регламент (ЕО) № 111/2005, са разделени на категории, за които се прилагат различни мерки, за да се постигне пропорционален баланс между степента на опасност, която представлява всяко едно конкретно вещество, и тежестта за лицата, извършващи законна търговия със съответното вещество. Най-строгите мерки за контрол и мониторинг се прилагат за веществата от категория 1. Например веществата от категория 1 трябва да се съхраняват в защитени помещения, а всеки оператор, работещ с такива вещества, трябва да има лицензия.
                  
               
                     (5)
                  
                  
                     Веществата PMK метилов глицидат и PMK глицидна киселина са преки прекурсори на веществото 3,4-метилендиоксиметамфетамин (MDMA), известно като „екстази“. APAA и MAPA са преки прекурсори на амфетамините. С други думи, тези вещества могат лесно да бъдат превърнати в MDMA или амфетамини.
                  
               
                     (6)
                  
                  
                     Неправилната употреба и злоупотребата с MDMA и амфетамини причиняват сериозни социални проблеми и проблеми за общественото здравеопазване в някои региони на Съюза. Освен това организирани престъпни групи в Съюза произвеждат големи количества MDMA и амфетамини. Големи количества от тези вещества се изнасят и за трети държави.
                  
               
                     (7)
                  
                  
                     Не е известно в Съюза да има законно производство, търговия или употреба на PMK метилов глицидат, PMK глицидна киселина, APAA и MAPA. Включването на тези вещества в категория 1 в приложение I към Регламент (ЕО) № 273/2004 и в приложението към Регламент (ЕО) № 111/2005 следователно няма да доведе до допълнителна административна тежест за икономическите оператори и компетентните органи в Съюза.
                  
               
                     (8)
                  
                  
                     Като се имат предвид заплахата, която представляват за обществото и общественото здравеoпазване веществата PMK метилов глицидат, PMK глицидна киселина, APAA и MAPA, и фактът, че тяхното включване в списък няма да окаже въздействие върху законното им производство, търговия и употреба в Съюза, тези вещества следва да се включат в категория 1 в приложение I към Регламент (ЕО) № 273/2004 и в приложението към Регламент (ЕО) № 111/2005.
                  
               
                     (9)
                  
                  
                     Веществата метилов 2-метил-3-фенилоксиран-2-карбоксилат (BMK метилов глицидат) и 2-метил-3-фенилоксиран-2-карбоксилна киселина (ВMK глицидна киселина) също са преки прекурсори на амфетамините и често се използват за незаконно производство на амфетамини. Поради това те следва да бъдат включени в приложение I към Регламент (ЕО) № 273/2004 и в приложението към Регламент (ЕО) № 111/2005.
                  
               
                     (10)
                  
                  
                     В Съюза няма значително законно производство, търговия или употреба на ВMK метилов глицидат и ВMK глицидна киселина. Включването на тези вещества в категория 1 в приложение I към Регламент (ЕО) № 273/2004 и в приложението към Регламент (ЕО) № 111/2005 следователно няма да доведе до значителна допълнителна административна тежест за икономическите оператори и компетентните органи в Съюза.
                  
               
                     (11)
                  
                  
                     Като се имат предвид заплахата, която представляват за обществото и общественото здравеопазване веществата ВMK метилов глицидат и ВMK глицидна киселина, и фактът, че тяхното включване в списък ще има незначително въздействие върху законното им производство, търговия и употреба в Съюза, те следва да се включат в категория 1 в приложение I към Регламент (ЕО) № 273/2004 и в приложението към Регламент (ЕО) № 111/2005.
                  
               
                     (12)
                  
                  
                     Червеният фосфор често бива отклоняван от търговията на вътрешния пазар и се използва в Съюза за незаконно производство на метамфетамин. Той се употребява като катализатор за химичното превръщане в метамфетамин на ефедрина и псевдоефедрина, които вече са включени в категория 1 в приложение I към Регламент (ЕО) № 273/2004 и в приложението към Регламент (ЕО) № 111/2005. Поради това червеният фосфор следва да се включи в приложение I към Регламент (ЕО) № 273/2004.
                  
               
                     (13)
                  
                  
                     Метамфетаминът е предизвикващо силно пристрастяване вещество, което причинява сериозни социални проблеми и проблеми за общественото здравеопазване в някои региони на Съюза.
                  
               
                     (14)
                  
                  
                     Червеният фосфор обаче има важни и разнообразни законни употреби, например в производството на забавители на горенето за пластмаси, пиротехнически изделия, драскала за кибрит и сигнални ракети.
                  
               
                     (15)
                  
                  
                     За да се постигне пропорционален баланс между заплахата, която червеният фосфор представлява за обществото и общественото здравеопазване в Съюза, и тежестта за законната търговия с това вещество на вътрешния пазар, червеният фосфор следва да се включи в категория 2А в приложение I към Регламент (ЕО) № 273/2004.
                  
               
                     (16)
                  
                  
                     Въпреки че понастоящем не е известно дали червен фосфор също бива отклоняван от търговията между Съюза и трети държави, много е вероятно когато търговията с това вещество на вътрешния пазар бъде поставена под контрол по силата на Регламент (ЕО) № 273/2004, да се правят опити незаконните производства на наркотици да се снабдяват с него чрез отклоняването му от такава търговия с държави извън Съюза. Следователно по отношение на търговията между Съюза и трети държави червеният фосфор представлява висок риск от отклоняване, поради което следва да се включи и в категория 2 в приложението към Регламент (ЕО) № 111/2005. По този начин се запазва и занапред успоредяването на веществата, включени съответно в Регламент (ЕО) № 273/2004 и в Регламент (ЕО) № 111/2005, и се опростява прилагането на тези два регламента от операторите и компетентните органи.
                  
               
                     (17)
                  
                  
                     В приложение II към Регламент (ЕО) № 273/2004 се определят количествените прагове за сделките, извършвани с някои вещества за период от една година. Целта на посоченото приложение е да се избегне ненужното възпрепятстване на законната търговия с тези вещества в случаите, когато е възможно да се намали или да се премахне рискът от отклоняване към незаконни канали, като ограниченията за търговия се прилагат за количества над определен праг. Наличните доказателства и консултациите с компетентните органи на държавите членки сочат, че за червения фосфор този праг следва да се определи на 0,1 kg.
                  
               
                     (18)
                  
                  
                     Във връзка с гореизложеното е целесъобразно в Регламент (ЕО) № 273/2004 и в Регламент (ЕО) № 111/2005 кодовете по Комбинираната номенклатура да се актуализират въз основа на нейната най-нова версия, която беше приета с Регламент за изпълнение (ЕС) 2019/1776 на Комисията (4) и се прилага от 1 януари 2020 г.; чрез това актуализиране ще се осигури правилното класиране на включените в списък вещества.
                  
               
                     (19)
                  
                  
                     Тъй като компетентните органи на държавите членки обикновено наричат веществото алфа-Фенилацетоацетонитрил „APAAN“, това съкращение следва да се добави в приложение I към Регламент (ЕО) № 273/2004 и в приложението към Регламент (ЕО) № 111/2005.
                  
               
                     (20)
                  
                  
                     С оглед на гореизложеното Регламент (ЕО) № 273/2004 и Регламент (ЕО) № 111/2005 следва да бъдат съответно изменени.
                  
               
                     (21)
                  
                  
                     Предвид на факта, че в Съюза има важно законно производство, търговия и употреба на червен фосфор, на икономическите оператори и компетентните органи следва да се осигури достатъчно време, за да се приспособят към новите ограничения, въведени по отношение на това вещество с настоящия регламент.
                  
               
                     (22)
                  
                  
                     С Регламент (ЕО) № 273/2004 и Регламент (ЕО) № 111/2005 съвместно се прилагат някои разпоредби на Конвенцията на ООН от 1988 г. Като се има предвид тясната материалноправна връзка между тези два регламента, е обосновано измененията да се приемат с един делегиран акт,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Изменения на Регламент (ЕО) № 273/2004
            Приложения I и II към Регламент (ЕО) № 273/2004 се изменят в съответствие с приложение I към настоящия регламент.
         
         
            Член 2
            Изменения на Регламент (ЕО) № 111/2005
            Приложението към Регламент (ЕО) № 111/2005 се изменя в съответствие с приложение II към настоящия регламент.
         
         
            Член 3
            Влизане в сила и прилагане
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
            Точка 1, буква б) и точка 2 от приложение I и точка 2, буква б) от приложение II се прилагат от 13 януари 2021 година.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 14 юли 2020 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 47, 18.2.2004 г., стр. 1.
         
            (2)  ОВ L 22, 26.1.2005 г., стр. 1.
         
            (3)  ОВ L 326, 24.11.1990 г., стр. 57.
         
            (4)  Регламент за изпълнение (ЕС) 2019/1776 на Комисията от 9 октомври 2019 г. за изменение на приложение I към Регламент (ЕИО) № 2658/87 на Съвета относно тарифната и статистическа номенклатура и Общата митническа тарифа (ОВ L 280, 31.10.2019 г., стр. 1).
      
      
         
            ПРИЛОЖЕНИЕ I
            Приложения I и II към Регламент (ЕО) № 273/2004 се изменят, както следва:
            
                        1)
                     
                     
                        приложение I се изменя, както следва:
                        
                                    а)
                                 
                                 
                                    таблица „КАТЕГОРИЯ 1“ се изменя, както следва:
                                    
                                                i)
                                             
                                             
                                                вписването за алфа-фенилацетоацетонитрил се заменя със следното:
                                                
                                                            
                                                               Вещество
                                                            
                                                         
                                                         
                                                            
                                                               Код по КН (ако е различен)
                                                            
                                                         
                                                         
                                                            
                                                               Код по КН
                                                            
                                                         
                                                         
                                                            
                                                               CAS №
                                                            
                                                         
                                                      
                                                            „алфа-Фенилацетоацетонитрил (APAAN)
                                                         
                                                         
                                                             
                                                         
                                                         
                                                            2926 40 00 
                                                         
                                                         
                                                            4468-48-8“
                                                         
                                                      
                                          
                                                ii)
                                             
                                             
                                                във вписването за (1R,2S)-(-)-хлороефедрин кодът по КН „2939 99 00“ се заменя с „2939 79 90“;
                                             
                                          
                                                iii)
                                             
                                             
                                                във вписването за (1S,2R)-(+)-хлороефедрин кодът по КН „2939 99 00“ се заменя с „2939 79 90“;
                                             
                                          
                                                iv)
                                             
                                             
                                                във вписването за (1S,2S)-(+)-хлоропсевдоефедрин кодът по КН „2939 99 00“ се заменя с „2939 79 90“;
                                             
                                          
                                                v)
                                             
                                             
                                                във вписването за (1R,2R)-(-)-хлоропсевдоефедрин кодът по КН „2939 99 00“ се заменя с „2939 79 90“;
                                             
                                          
                                                vi)
                                             
                                             
                                                на съответното място по реда на кодовете по КН се вмъкват следните вписвания:
                                                
                                                            
                                                               Вещество
                                                            
                                                         
                                                         
                                                            
                                                               Код по КН (ако е различен)
                                                            
                                                         
                                                         
                                                            
                                                               Код по КН
                                                            
                                                         
                                                         
                                                            
                                                               CAS №
                                                            
                                                         
                                                      
                                                            „Метилов 3-(1,3-бензодиоксол-5-ил)-2-метилоксиран-2-карбоксилат (PMK метилов глицидат)
                                                         
                                                         
                                                             
                                                         
                                                         
                                                            2932 99 00 
                                                         
                                                         
                                                            13605-48-6
                                                         
                                                      
                                                            3-(1,3-бензодиоксол-5-ил)-2-метилоксиран-2-карбоксилна киселина (PMK глицидна киселина)
                                                         
                                                         
                                                             
                                                         
                                                         
                                                            2932 99 00 
                                                         
                                                         
                                                            2167189-50-4
                                                         
                                                      
                                                            
                                                               алфа-Фенилацетоацетамид (APAA)
                                                         
                                                         
                                                             
                                                         
                                                         
                                                            2924 29 70 
                                                         
                                                         
                                                            4433-77-6
                                                         
                                                      
                                                            Метилов 2-метил-3-фенилоксиран-2-карбоксилат
                                                            (BMK метилов глицидат)
                                                         
                                                         
                                                             
                                                         
                                                         
                                                            2918 99 90 
                                                         
                                                         
                                                            80532-66-7
                                                         
                                                      
                                                            2-метил-3-фенилоксиран-2-карбоксилна киселина
                                                            (ВMK глицидна киселина)
                                                         
                                                         
                                                             
                                                         
                                                         
                                                            2918 99 90 
                                                         
                                                         
                                                            25547-51-7
                                                         
                                                      
                                                            Метилов алфа-фенилацетоацетат (MAPA)
                                                         
                                                         
                                                             
                                                         
                                                         
                                                            2918 30 00 
                                                         
                                                         
                                                            16648-44-5“;
                                                         
                                                      
                                          
                              
                                    б)
                                 
                                 
                                    в таблица „ПОДКАТЕГОРИЯ 2А“ на съответното място по реда на кодовете по КН се вмъква следното вписване:
                                    
                                                
                                                   Вещество
                                                
                                             
                                             
                                                
                                                   Код по КН (ако е различен)
                                                
                                             
                                             
                                                
                                                   Код по КН
                                                
                                             
                                             
                                                
                                                   CAS №
                                                
                                             
                                          
                                                „Червен фосфор
                                             
                                             
                                                 
                                             
                                             
                                                2804 70 00 
                                             
                                             
                                                7723-14-0“;
                                             
                                          
                              
                                    в)
                                 
                                 
                                    в таблица „ПОДКАТЕГОРИЯ 2Б“ във вписването за антранилова киселина кодът по КН „2922 43 00“ се заменя с „ex 2922 43 00“;
                                 
                              
                                    г)
                                 
                                 
                                    в таблица „КАТЕГОРИЯ 3“ във вписването за сярна киселина кодът по КН „2807 00 10“ се заменя с „2807 00 00“.
                                 
                              
                  
                        2)
                     
                     
                        в таблицата в приложение II се добавя следното вписване:
                        
                                    
                                       Съставка
                                    
                                 
                                 
                                    
                                       Праг
                                    
                                 
                              
                                    „Червен фосфор
                                 
                                 
                                    0,1 kg“
                                 
                              
                  
      
      
         
            ПРИЛОЖЕНИЕ II
            Приложението към Регламент (ЕО) № 111/2005 се изменя, както следва:
            
                        1)
                     
                     
                        таблица „КАТЕГОРИЯ 1“ се изменя, както следва:
                        
                                    а)
                                 
                                 
                                    вписването за алфа-фенилацетоацетонитрил се заменя със следното:
                                    
                                                
                                                   Субстанция
                                                
                                             
                                             
                                                
                                                   КН обозначение (ако е различно)
                                                
                                             
                                             
                                                
                                                   Код по КН
                                                
                                             
                                             
                                                
                                                   CAS №
                                                
                                             
                                          
                                                „алфа-Фенилацетоацетонитрил (APAAN)
                                             
                                             
                                                 
                                             
                                             
                                                2926 40 00 
                                             
                                             
                                                4468-48-8“
                                             
                                          
                              
                                    б)
                                 
                                 
                                    във вписването за (1R,2S)-(-)-хлороефедрин кодът по КН „2939 99 00“ се заменя с „2939 79 90“;
                                 
                              
                                    в)
                                 
                                 
                                    във вписването за (1S,2R)-(+)-хлороефедрин кодът по КН „2939 99 00“ се заменя с „2939 79 90“;
                                 
                              
                                    г)
                                 
                                 
                                    във вписването за (1S,2S)-(+)-хлоропсевдоефедрин кодът по КН „2939 99 00“ се заменя с „2939 79 90“;
                                 
                              
                                    д)
                                 
                                 
                                    във вписването за (1R,2R)-(-)-хлоропсевдоефедрин кодът по КН „2939 99 00“ се заменя с „2939 79 90“;
                                 
                              
                                    е)
                                 
                                 
                                    на съответното място по реда на кодовете по КН се вмъкват следните вписвания:
                                    
                                                
                                                   Субстанция
                                                
                                             
                                             
                                                
                                                   КН обозначение (ако е различно)
                                                
                                             
                                             
                                                
                                                   Код по КН
                                                
                                             
                                             
                                                
                                                   CAS №
                                                
                                             
                                          
                                                „Метилов 3-(1,3-бензодиоксол-5-ил)-2-метилоксиран-2-карбоксилат (PMK метилов глицидат)
                                             
                                             
                                                 
                                             
                                             
                                                2932 99 00 
                                             
                                             
                                                13605-48-6
                                             
                                          
                                                3-(1,3-бензодиоксол-5-ил)-2-метилоксиран-2-карбоксилна киселина (PMK глицидна киселина)
                                             
                                             
                                                 
                                             
                                             
                                                2932 99 00 
                                             
                                             
                                                2167189-50-4
                                             
                                          
                                                
                                                   алфа-Фенилацетоацетамид (APAA)
                                             
                                             
                                                 
                                             
                                             
                                                2924 29 70 
                                             
                                             
                                                4433-77-6
                                             
                                          
                                                Метилов 2-метил-3-фенилоксиран-2-карбоксилат
                                                (BMK метилов глицидат)
                                             
                                             
                                                 
                                             
                                             
                                                2918 99 90 
                                             
                                             
                                                80532-66-7
                                             
                                          
                                                2-метил-3-фенилоксиран-2-карбоксилна киселина
                                                (ВMK глицидна киселина)
                                             
                                             
                                                 
                                             
                                             
                                                2918 99 90 
                                             
                                             
                                                25547-51-7
                                             
                                          
                                                Метилов алфа-фенилацетоацетат (MAPA)
                                             
                                             
                                                 
                                             
                                             
                                                2918 30 00 
                                             
                                             
                                                16648-44-5“;
                                             
                                          
                              
                  
                        2)
                     
                     
                        таблица „Категория 2“ се изменя, както следва:
                        
                                    а)
                                 
                                 
                                    във вписването за антранилова киселина кодът по КН „2922 43 00“ се заменя с „ex 2922 43 00“;
                                 
                              
                                    б)
                                 
                                 
                                    на съответното място по реда на кодовете по КН се вмъква следното вписване:
                                    
                                                
                                                   Субстанция
                                                
                                             
                                             
                                                
                                                   КН обозначение (ако е различно)
                                                
                                             
                                             
                                                
                                                   Код по КН
                                                
                                             
                                             
                                                
                                                   CAS №
                                                
                                             
                                          
                                                „Червен фосфор
                                             
                                             
                                                 
                                             
                                             
                                                2804 70 00 
                                             
                                             
                                                7723-14-0“;
                                             
                                          
                              
                  
                        3)
                     
                     
                        в таблица „Категория 3“ във вписването за сярна киселина кодът по КН „2807 00 10“ се заменя с „2807 00 00“;
                     
                  
                        4)
                     
                     
                        таблица „Категория 4“ се изменя, както следва:
                        
                                    а)
                                 
                                 
                                    във вписването за лекарствени продукти и ветеринарни лекарствени продукти, съдържащи ефедрин или неговите соли, кодът по КН „3003 40 20“ се заменя с „3003 41 00“, а кодът по КН „3004 40 20“ се заменя с „3004 41 00“;
                                 
                              
                                    б)
                                 
                                 
                                    във вписването за лекарствени продукти и ветеринарни лекарствени продукти, съдържащи псевдоефедрин или неговите соли, кодът по КН „3003 40 30“ се заменя с „3003 42 00“, а кодът по КН „3004 40 30“ се заменя с „3004 42 00“.